# Výzva na predloženie ponuky

# v rámci zadávania konkrétnej zákazky s použitím dynamického nákupného systému

podľa § 61 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

#### Centrálna obstarávacia organizácia:

Ministerstvo vnútra Slovenskej republiky (MV SR)

Pribinova 2, 812 72 Bratislava

IČO: 00151866

Kontakt: odbor verejného obstarávania sekcia ekonomiky MV SR

e-mail: ovo@minv.sk

adresa hlavnej stránky verejného obstarávateľa /URL/: <https://www.minv.sk>

#### Prijímateľ/Objednávateľ, pre ktorého sa realizuje predmet konkrétnej zákazky s využitím DNS:

Zadávanie tejto zákazky vykonáva:

**Názov organizácie:** Ministerstvo životného prostredia Slovenskej republiky

**Adresa organizácie:** Námestie Ľudovíta Štúra 1, 812 35 Bratislava

**IČO:** 42181810

**Kontaktná osoba:** JUDr. Lucia Bednáriková

**e-mail:** verejne.obstaravanie@enviro.gov.sk

adresa hlavnej stránky verejného obstarávateľa /URL/: <https://www.minzp.sk/>

**Zatriedenie Prijímateľa/Objednávateľa, pre ktorého sa realizuje predmet konkrétnej zákazky:** verejný obstarávateľ podľa § 7 ods.1 písm. a) zákona o verejnom obstarávaní.

#### Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

3.1 súťažné podklady k zriadeniu dynamického nákupného systému (DNS):

<https://josephine.proebiz.com/sk/tender/21754/summary>

3.2 odkaz na zverejnené oznámenie o vyhlásení verejného obstarávania (DNS):

<https://www.uvo.gov.sk/vyhladavanie-zakaziek/detail/oznamenia/434701>

3.3 odkaz na zverejnenú Výzvu na predkladanie ponúk v rámci tejto konkrétnej zákazky (KO):

 <https://josephine.proebiz.com/sk/tender/33598/summary>

#### Identifikátor konkrétnej zákazky v JOSEPHINE:

#### 33598

#### Názov zadávanej konkrétnej zákazky:

#### „Elektrická energia pre potreby MŽP SR 2023“

#### Druh konkrétnej zákazky:

Zákazka na dodanie tovaru.

1. **Hlavný slovník obstarávania (CPV kód):**

09310000-5 Elektrická energia

66132000-4 Sprostredkovanie predaja komodít

#### Predmet konkrétnej zákazky:

#### Podrobný opis predmetu konkrétnej zákazky je v prílohe č. 1 tejto Výzvy.

#### Príloha č. 1 sa následne stane prílohou č. 1 Zmluvy o dodávke elektrickej energie.

####  Predpokladaná hodnota zákazky:

 287 509,54 EUR bez DPH za predpokladané ročné množstvo 393,738 MWh.

#### Financovanie:

#### Predmet konkrétnej zákazky bude financovaný z vlastných finančných prostriedkov Prijímateľa/Objednávateľa na základe faktúr Dodávateľa v zmysle podmienok definovaných v Návrhu zmluvy o dodávke elektrickej energie, ktorý je v prílohe č. 2 tejto Výzvy.

1. **Výsledok zadávania konkrétnej zákazky:**

Výsledkom zadávania konkrétnej zákazky bude uzavretie Zmluvy o dodávke elektrickej energie, ktorej návrh je uvedený v prílohe č. 2 tejto Výzvy. Návrh Zmluvy o dodávke elektrickej energie je záväzný. Uchádzač v ponuke v rámci zadávania konkrétnej zákazky nepredkladá návrh Zmluvy.

#### Miesto dodania predmetu zadávanej konkrétnej zákazky:

#### Zoznam odberných miest s predpokladaným objemom odberu je uvedený v prílohe č. 1 tejto Výzvy.

#### Lehota dodania predmetu zadávanej konkrétnej zákazky:

Lehota dodania predmetu zákazky je uvedená v príloha č. 2 tejto Výzvy – Návrh zmluvy o dodávke elektrickej energie od 01.01.2023 do 31.12.2023 **-** 12 mesiacov.

#### Jazyk alebo jazyky, v ktorých možno predkladať ponuky:

#### slovenský jazyk, český jazyk.

#### Podmienky predloženia ponuky:

#### Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v tejto Výzve.

#### Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/> .

#### V predloženej ponuke prostredníctvom elektronického prostriedku JOSEPHINE musia byť pripojené požadované doklady a dokumenty (doporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného v súťažných podkladoch.

#### Ponuku je uchádzač povinný vyhotoviť v súlade s bodom 20 súťažných podkladov k predmetnému DNS.

#### OBSAH PONUKY:

Ponuka uchádzača musí obsahovať:

1. Návrh uchádzača na plnenie kritéria vyplnením elektronického formulára v systéme JOSEPHINE.
2. Čestné vyhlásenie podľa vzoru uvedeného v prílohe č. 4 tejto Výzvy.
3. Ocenená príloha č. 3 tejto Výzvy - Návrh na plnenie kritéria na vyhodnotenie ponúk vo formáte (napr. doc/.xls a .pdf), ktorá sa následne stane prílohou č. 3 Zmluvy o dodávke elektrickej energie uvedenej v prílohe č. 2 tejto Výzvy.

#### Lehota na predkladanie ponúk uplynie dňa: 08.11.2022 do 10:00 hod. miestneho času.

#### Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

#### Otváranie ponúk: 08.11.2022 o 10:15 hod. miestneho času.

#### V súlade s § 61 ods. 4 je otváranie ponúk neverejné, údaje z otvárania ponúk verejný obstarávateľ a obstarávateľ nezverejňuje a neposiela uchádzačom ani zápisnicu z otvárania ponúk.

#### Kritérium na vyhodnotenie ponúk (ďalej len „kritérium“):

#### *Najnižšia cena za 1 MWh elektrickej energie v EUR bez DPH.*

#### Uchádzačom predložený návrh na plnenie tohto kritéria musí byť zaokrúhlený na dve desatinné miesta.

#### Pravidlá na uplatnenie kritéria: Najnižšia cena za 1 MWh elektrickej energie v EUR bez DPH:

#### Elektronický prostriedok JOSEPHINE automatizovane označí ponuku s najnižšou cenou za 1 MWh elektrickej enrgie v EUR bez DPH za prvú, ponuku s druhou najnižšou cenou za 1 MWh elektrickej energie v EUR bez DPH za druhú, ponuku s treťou najnižšou cenou za 1 MWh elektrickej energie v EUR bez DPH za tretiu, atď. Ponuku uchádzača, ktorú elektronický prostriedok JOSEPHINE automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk, verejnému obstarávateľovi prijať.

#### Elektronická aukcia nebude použitá.

#### Vyhodnotenie ponúk:

#### Vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí.

#### Výsledok tohto verejného obstarávania bude oznámený všetkým uchádzačom, ktorí predložili ponuky v súlade s §55 zákona o verejnom obstarávaní.

#### Ďalšie informácie

#### Zábezpeka sa nevyžaduje.

#### Úspešný uchádzač je pred podpisom Zmluvy, ktorá bude výsledkom zadávania konkrétnej zákazky zadávanej s použitím dynamického nákupného systému, povinný poskytnúť riadnu súčinnosť podľa § 56 zákona.

#### Verejný obstarávateľ vyžaduje v rámci poskytnutia súčinnosti, aby úspešný uchádzač pred podpisom Zmluvy verejnému obstarávateľovi predložil nasledovné dokumenty:

* + 1. originál alebo úradne osvedčenú kópiu povolenia na podnikanie v energetike vydaného ÚRSO podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) v rozsahu predmetu zákazky. Prípadne predloží doklad, že pôsobí na slovenskom trhu s platnou licenciou na dodávku elektrickej energie,
		2. čestné vyhlásenie, že konečným užívateľom výhod zapísaným v registri partnerov verejného sektora nie je osoba uvedená v § 11 ods. 1 písm. c) zákona o verejnom obstarávaní.
		3. k zmluve (najneskôr v čase jej uzavretia) uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia podľa prílohy č. 5 zmluvy.

#### Verejný obstarávateľ si dovoľuje upozorniť, že v priebehu zadávania konkrétnej zákazky dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.

#### Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

#### Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

#### Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je osobou podľa § 11 ods. 1 písm. c) bod 1. až 13 zákona o verejnom obstarávaní.

**Prílohy:**

Príloha č. 1 Opis predmetu zákazky

Príloha č. 2 Návrh zmluvy o dodávke elektrickej energie

Príloha č. 3 Návrh na plnenie kritéria

Príloha č. 4 Čestné vyhlásenie